બેંગ્લોર : આઇપીએલની 9મી સિઝનની ચોથી મેચ આજે હૈદરાબાદ અને બેંગ્લોરની ટીમ સામસામે ટકરાઇ હતી. સનરાઇઝર્સ હૈદરાબાદનાં કેપ્ટન ડેવિટ વોર્નરે વિરાટ કોહલીની વિરુદ્ધ ટોસ જીતીને પહેલા બોલિંગનો નિર્ણય કર્યો હતો. જેનાં પગલે પહેલા બેટિંગ કરવા માટે આવેલ બેંગ્લોરનાં તમામ ખેલાડીઓએ ધમાકેદાર પ્રદર્શન કર્યું હતું. જેનાં પગલે નિર્ધારિત 20 ઓવરમાં બેંગ્લોરે 227 રનનો ખડકલો કરી દીધો હતો અને હૈદરાબાદને જીતવા માટે 228 રનનો વિશાળ ટાર્ગેટ મળ્યો હતો. બીજી બેટિંગ કરવા માટે ઉતરેલા હૈદરાબાદ નિર્ધારિત 20 ઓવરમાં ટાર્ગેટ પ્રાપ્ત કરી શક્યું નહોતું અને 182 રનમાં જ ખખડી ગયું હતું. જેનાં પગલે તેનો 45 રનથી પરાજય થયો હતો. રોયલ ચેલેન્જર્સ બેંગ્લોરનો ઘર આંગણે ભવ્ય વિજય થયો હતો.